Elena Lasconi: E mai important ca niciodată să nu le mai facem oamenilor promisiuni fără acoperire
Președintele USR, Elena Lasconi, afirmă că este mai important decât niciodată ca politicienii să nu le mai facă oamenilor 'promisiuni fără acoperire'. 'Nu am primit niciun răspuns la întrebarea: cum arată bugetul pe 2025? Nu am primit niciun răspuns la întrebarea: cum finanțăm reformele promise oamenilor? Ce economii se fac din reducerile promise? Cât de mare e gaura la bugetul de stat? Cresc sau nu taxele românilor de la anul?', adaugă Lasconi, după ședința partidelor de la Palatul Victoria.